અમદાવાદઃ ગુજરાત હાઈકોર્ટ દ્વારા શુક્રવારે બહુચર્ચિત ગોધરા કાંડ સમયના નરોડા પાટિયા હત્યાકાંડ જેમાં 97 જેટલા મુસ્લિમોના મોત થયા હતા. નરોડા પાટિયા હત્યાકાંડ ગોધરા ખાતે હિંદુ કાર સેવકોને ટ્રેનના ડબ્બામાં જીવતા સળગાવાયા બાદ રાજ્યમાં ફાટી નીકળેલા તોફોનોમાં મહત્વનો કેસ હતો. આ કેસમાં નીચલી કોર્ટ દ્વારા 31 જેટલા અપરાધીઓને દોષીત ઠેરવી આજીવન કારવાસની અલગ અલગ સજા ફટકારાઈ હતી. જેના બચાવમાં તમામ લોકોએ હાઈકોર્ટમાં અપીલ કરી હતી. ગુજરાત હાઈકોર્ટે બંને પક્ષોની દલીલ સાંભળ્યા બાદ આજે પોતાનો ચુકાદો આપ્યો હતો. જેમાં આ કેસમાં પૂર્વ ભાજપ નેતા માયા કોડનાની સહિત 12 લોકોને નિર્દોષ છોડવામાં આવ્યા હતા. જ્યારે અન્ય એક મુખ્ય આરોપી બાબુ બજરંગીની સજાને પણ ઘટાડીને 21 વર્ષની કરી હતી.